sukhrobnurali/uzbek-legal-corpus huggingface dataset:
Elektron raqamli imzodan foydalangan holda elektron shaklda davlat statistika hisobotini taqdim etish tartibi toʻgʻrisida nizomning 1-bandiga oʻzgartirish kiritish haqida
(resolution, 2021-07-16)

Oʻzbekiston Respublikasi “Davlat statistikasi toʻgʻrisida”gi Qonunining 51-moddasi va Oʻzbekiston Respublikasi Prezidentining 2018-yil 13-iyuldagi “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yanada yaxshilash chora-tadbirlari toʻgʻrisida”gi PQ-3852-son qaroriga muvofiq, Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2013-yil 24-iyundagi 3-mb-son qarori (roʻyxat raqami 2479, 2013-yil 17-iyul) (Oʻzbekiston Respublikasi qonun hujjatlari toʻplami, 2013-y., 29-son, 380-modda) bilan tasdiqlangan Elektron raqamli imzodan foydalangan holda elektron shaklda davlat statistika hisobotini taqdim etish tartibi toʻgʻrisidagi nizomning 1-bandi ikkinchi xatboshidagi “va muhri” soʻzlari “ , shu jumladan elektron raqamli imzosi” soʻzlari bilan almashtirilsin. 2. Mazkur oʻzgartirish Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Qishloq xoʻjaligi mahsulotlari ishlab chiqaruvchilarga mexanizatsiya va servis xizmatlarini koʻrsatish samaradorligini oshirish boʻyicha qoʻshimcha chora-tadbirlar toʻgʻrisida” 2018-yil 29-maydagi PQ-3751-sonli qarori)
(resolution, 2018-10-06)

Oʻzbekiston Respublikasi Prezidentining “Qishloq xoʻjaligi mahsulotlari ishlab chiqaruvchilarga mexanizatsiya va servis xizmatlarini koʻrsatish samaradorligini oshirish boʻyicha qoʻshimcha chora-tadbirlar toʻgʻrisida” 2018-yil 29-maydagi PQ-3751-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov zimmasiga yuklansin. 1. Vazirlar Mahkamasining “Qishloq xoʻjaligi tarmogʻi uchun oʻrta maxsus, kasb-hunar taʼlimi maʼlumotiga ega boʻlgan kadrlar tayyorlash tizimini yanada yaxshilash chora-tadbirlari toʻgʻrisida” 2014-yil 11-avgustdagi 222-son qaroriga 1-ilova 7-pozitsiyasining “Masʼul ijrochilar” ustunidagi “Oʻzagrotexsanoatxolding” AJ” soʻzlari “Oʻzagroservis” AJ” soʻzlari bilan almashtirilsin. 2. Vazirlar Mahkamasining “Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qarorini amalga oshirish chora-tadbirlari haqida” 2016-yil 10-fevraldagi 33-son qaroriga 3-ilovada: a) 102-pozitsiya chiqarib tashlansin; quyidagi mazmundagi boʻlim qoʻshilsin. “ “Oʻzagroservis” AJ ”. 281. “Oʻzagroservis” AJ Toshkent shahri 3. Vazirlar Mahkamasining “Huquqiy axborotni tarqatish va undan foydalanishni taʼminlash toʻgʻrisida”gi Oʻzbekiston Respublikasi Qonunini amalga oshirish chora-tadbirlari toʻgʻrisida” 2017-yil 22-dekabrdagi 1013-son qarorining 1-ilovasidagi “8. Xoʻjalik boshqaruvi organlari” boʻlimiga quyidagi tahrirdagi 131-band qoʻshilsin: “131. “Oʻzagroservis” aksiyadorlik jamiyati”. 4. Vazirlar Mahkamasining “Qishloq xoʻjaligini oʻz vaqtida qishloq xoʻjaligi texnikasi bilan taʼminlashga doir qoʻshimcha chora-tadbirlar toʻgʻrisida” 2018-yil 18-maydagi 373-son qarorida: 4-bandning uchinchi xatboshi chiqarib tashlansin; quyidagi mazmundagi 41-band qoʻshilsin: “41. “Oʻzagroservis” AJ 2020-yil 1-yanvargacha boʻlgan muddatda mashina-traktor parklari barcha oʻziyurar qishloq xoʻjaligi texnikasining navigatsiya va monitoring (GPS navigatsiya) tizimlari hamda hisobga olishning boshqa texnik vositalari bilan jihozlanishini taʼminlasin;”. 5. Vazirlar Mahkamasining 2006-yil 26-apreldagi 180-F-son farmoyishi bilan tasdiqlangan Oʻzbekiston Respublikasi aeroportlarida rasmiy delegatsiyalarga xizmat koʻrsatish zali toʻgʻrisidagi nizomga 2-roʻyxatning “5.6. Kompaniyalar” boʻlimining 5.6.18.-kichik bandi quyidagi tahrirda bayon qilinsin: “5.6.18. “Oʻzagroservis” AJ bosh direktori”.
Oʻzbekiston Respublikasi Hukumatining ayrim qarorlariga mahalliy davlat hokimiyati organlarining vakolatlarini kengaytirish va mustaqilligini oshirishga yoʻnaltirilgan oʻzgartirishlar kiritish toʻgʻrisida
(resolution, 2025-05-22)

Oʻzbekiston Respublikasi Prezidentining “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida” 2017-yil 7-fevraldagi PF-4947-son Farmonini bajarish yuzasidan, shuningdek, mahalliy davlat hokimiyati organlarining vakolatlarini kengaytirish va mustaqilligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasining “Oʻzbekiston Respublikasining Budjet kodeksini tasdiqlash toʻgʻrisida” 2013-yil 26-dekabrdagi OʻRQ-360-son hamda “Soliq va budjet siyosatining 2016-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining Soliq kodeksiga oʻzgartish va qoʻshimchalar kiritish toʻgʻrisida” 2015-yil 31-dekabrdagi OʻRQ-398-son qonunlari) 2016-yil 26-apreldagi 122-son qaroriga (Oʻzbekiston Respublikasi QT, 2016-y., 4-son, 28-modda) 1-ilova 26-bandi “e” kichik bandining oʻn toʻqqizinchi xatboshi chiqarib tashlansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni)
(decree, 2018-10-06)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri P.R. Bobojonov zimmasiga yuklansin. 1. Vazirlar Mahkamasining “Portlovchi moddalar va portlatish vositalarini Oʻzbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari toʻgʻrisida” 2004-yil 6-maydagi 213-son qarorida (Oʻzbekiston Respublikasi QT, 2004-y., 5-son, 46-modda): a) 1-bandning uchinchi xatboshi, 5-band va 2-ilova oʻz kuchini yoʻqotgan deb hisoblansin; b) 2-bandda: ikkinchi xatboshi quyidagi tahrirda bayon qilinsin: “sanoat maqsadidagi portlovchi materiallarni Oʻzbekiston Respublikasiga olib kirish portlovchi moddalar aylanmasi sohasida faoliyatni amalga oshiruvchi yuridik shaxslarga Oʻzbekiston Respublikasi Ichki ishlar vazirligi tomonidan beriladigan ruxsatnomalar asosida amalga oshiriladi”; quyidagi mazmundagi uchinchi, toʻrtinchi va beshinchi xatboshilar qoʻshilsin: “portlovchi materiallarni Oʻzbekiston Respublikasiga jismoniy shaxslar tomonidan olib kirish, shu jumladan kuzatilmaydigan bagajda olib kirish taqiqlanadi; portlovchi moddalarni (olib kirishga ruxsatnoma mavjud boʻlganda) transport vositalari Oʻzbekiston Respublikasi Davlat chegarasidan oʻtkazish punktlari orqali ustuvor tartibda (navbatsiz) oʻtkaziladi; portlovchi materiallarni bojxonada tekshirish faqat maxsus jihozlangan joylarda (portlovchi materiallarni saqlash omborlarida) amalga oshiriladi”; uchinchi — yettinchi xatboshilar tegishli ravishda oltinchi — oʻninchi xatboshilar deb hisoblansin. 2. Vazirlar Mahkamasining 2017-yil 6-iyundagi 360-son qaroriga (Oʻzbekiston Respublikasi QT, 2017-y., 6-son, 95-modda) kiritilayotgan oʻzgartirishlar rus tilidagi matnda berilgan.
Soliq maʼmuriyatchiligida zamonaviy axborot-kommunikatsiya texnologiyalarini qoʻllashni kengaytirish chora-tadbirlari toʻgʻrisida
(resolution, 2023-12-26)

Oʻzbekiston Respublikasi Prezidentining “Davlat soliq xizmati organlari faoliyatini tubdan takomillashtirish chora-tadbirlari toʻgʻrisida” 2018-yil 26-iyundagi PQ-3802-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat soliq qoʻmitasi, Moliya vazirligi hamda Axborot texnologiyalari va kommunikatsiyalarini rivojlantirish vazirligining Toshkent viloyatining Chirchiq shahri, Navoiy va Sirdaryo viloyatlari hududida 2018-yil 15-oktabrdan boshlab barcha xoʻjalik yurituvchi subyektlar tomonidan elektron hisobvaraq-fakturalarni majburiy tartibda rasmiylashtirishni joriy etish boʻyicha eksperiment (keyingi oʻrinlarda eksperiment deb ataladi) oʻtkazish toʻgʻrisidagi taklifi qabul qilinsin. 2. Belgilab qoʻyilsinki: eksperiment doirasida elektron hisobvaraq-fakturalar tovar-transport yukxatlari va tovar-moddiy boyliklarni olish uchun ishonchnomalar vazifalarini mujassamlashtiradi; eksperiment oʻtkazish davrida xoʻjalik yurituvchi subyektlarga hisobvaraq-fakturalar, tovar-transport yukxatlari va tovar-moddiy boyliklarni olish uchun ishonchnomalarni elektron shaklda taqdim etish bilan bir vaqtda qogʻoz shaklida tuzish huquqi beriladi. 3. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining ekspert xulosasini olgan tashkilotlarga — elektron hujjat almashish operatorlariga qonunchilikda belgilangan tartibda elektron hisobvaraq-fakturalarni elektron aylanishi va saqlanishini taʼminlash boʻyicha xizmatlarni amalga oshirish huquqi berilsin. 4. Oʻzbekiston Respublikasi Davlat soliq qoʻmitasi: eksperiment doirasida elektron hisobvaraq-fakturalarni elektron shaklda rasmiylashtirish, saqlash va hisobini yuritishning vaqtinchalik tartibini bir hafta muddatda tasdiqlasin; oʻtkazilgan eksperiment natijalari boʻyicha elektron hisobvaraq-fakturalarni rasmiylashtirish tartibini respublika hududida joriy etish yuzasidan takliflarni, shuningdek, Jahon banki va Rossiya Federatsiyasi Federal soliq xizmatining texnik koʻmagi doirasida soliq maʼmuriyatchiligi biznes jarayonlarini shakllantirish asosida davlat soliq xizmati organlarining moddiy-texnika bazasini mustahkamlash va Oʻzbekiston Respublikasi Davlat soliq qoʻmitasining Maʼlumotlarni qayta ishlash markazining hisoblash quvvatini kengaytirish chora-tadbirlari dasturini 2019-yil 1-fevralga qadar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov hamda Oʻzbekiston Respublikasi Davlat soliq qoʻmitasi raisining birinchi oʻrinbosari B.A. Musayev zimmasiga yuklansin.
Oʻzbekiston Respublikasi Energetika vazirligi huzuridagi Atom energetikasini rivojlantirish agentligi faoliyatini tashkil etishga doir qoʻshimcha chora-tadbirlar toʻgʻrisida
(resolution, 2024-10-29)

Oʻzbekiston Respublikasi Prezidentining “Oʻzbekiston Respublikasida atom energetikasini rivojlantirish chora-tadbirlari toʻgʻrisida” 2018-yil 19-iyuldagi PF-5484-son Farmoni va Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Atom energetikasini rivojlantirish agentligi faoliyatini tashkil etish toʻgʻrisida” 2018-yil 19-iyuldagi PQ-3870-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasida atom energetikasini rivojlantirish chora-tadbirlari toʻgʻrisida” 2018-yil 19-iyuldagi PF-5484-son Farmoni bilan Oʻzbekiston Respublikasi Energetika vazirligi huzuridagi Atom energetikasini rivojlantirish agentligining (keyingi oʻrinlarda “Oʻzatom” agentligi deb ataladi) Ilmiy-texnik va ekspert kengashi; Oʻzbekiston Respublikasi Prezidentining “Oʻzbekiston Respublikasi Energetika vazirligi huzuridagi Atom energetikasini rivojlantirish agentligi faoliyatini tashkil etish toʻgʻrisida” 2018-yil 19-iyuldagi PQ-3870-son qarori bilan Oʻzbekiston Respublikasi Energetika vazirligi huzuridagi Atom energetikasini rivojlantirish agentligining Atom energetikasini rivojlantirish jamgʻarmasi tashkil etilganligi maʼlumot uchun qabul qilinsin. 2. Quyidagilar: Oʻzbekiston Respublikasi Energetika vazirligi huzuridagi Atom energetikasini rivojlantirish agentligining Ilmiy-texnik va ekspert kengashi tarkibi 1-ilovaga* muvofiq; Oʻzbekiston Respublikasi Energetika vazirligi huzuridagi Atom energetikasini rivojlantirish agentligining Ilmiy-texnik va ekspert kengashi toʻgʻrisidagi nizom 2-ilovaga* muvofiq; Oʻzbekiston Respublikasi Energetika vazirligi huzuridagi Atom energetikasini rivojlantirish agentligining Atom energetikasini rivojlantirish jamgʻarmasi toʻgʻrisidagi nizom 3-ilovaga* muvofiq tasdiqlansin. 3. “Oʻzatom” agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.S. Sultanov va “Oʻzatom” agentligi bosh direktori J.T. Mirzamahmudov zimmasiga yuklansin.
“Toshkent davlat yuridik universitetining magistraturasiga qabul qilishda yozma imtihon oʻtkazish va uning natijalarini aniqlash tartibi toʻgʻrisidagi nizomni tasdiqlash haqida”gi buyruq, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2018-10-05)

Oʻzbekiston Respublikasi Vazirlar Mahkamasining 2018-yil 4-iyuldagi 502-son “Toshkent davlat yuridik universiteti magistraturasiga oʻqishga qabul qilish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi adliya vazirining 2013-yil 26-iyuldagi 223-mh-son “Toshkent davlat yuridik universitetining magistraturasiga qabul qilishda yozma imtihon oʻtkazish va uning natijalarini aniqlash tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2491, 2013-yil 26-iyul) (Oʻzbekiston Respublikasi qonun hujjatlari toʻplami, 2013-y., 30-son, 406-modda); Oʻzbekiston Respublikasi adliya vazirining 2016-yil 12-avgustdagi 208-mh-son “Toshkent davlat yuridik universiteti magistraturasiga qabul qilishda yozma imtihon oʻtkazish va uning natijalarini aniqlash tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 2491-1, 2016-yil 12-avgust) (Oʻzbekiston Respublikasi qonun hujjatlari toʻplami, 2016-y., 32-son, 395-modda). 2. Mazkur buyruq Oʻzbekiston Respublikasi Oliy va oʻrta maxsus taʼlim vazirligi hamda Toshkent davlat yuridik universiteti bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Vazirlar Mahkamasining “2018-yil hosili paxta xomashyosini yigʻib-terib olish ishlarini uyushqoqlik bilan tashkil etish chora-tadbirlari toʻgʻrisida” 2018-yil 30-avgustdagi 703-son qaroriga oʻzgartirish kiritish haqida
(resolution, 2024-05-07)

2018-yil hosili paxta xomashyosini yigʻib-terib olish ishlarini uyushqoqlik bilan tashkil etish, paxta yigʻim-terimida ishtirok etadigan terimchilarning moddiy manfaatdorligini yanada oshirish maqsadida Vazirlar Mahkamasi qaror qiladi: 1. Vazirlar Mahkamasining “2018-yil hosili paxta xomashyosini yigʻib-terib olish ishlarini uyushqoqlik bilan tashkil etish chora-tadbirlari toʻgʻrisida” 2018-yil 30-avgustdagi 703-son qarorining 1-bandi toʻrtinchi xatboshisi quyidagi tahrirda bayon etilsin: “Jizzax, Sirdaryo, Toshkent viloyatlarida, Qashqadaryo viloyatining Koson, Muborak, Nishon, Kasbi tumanlarida, Surxondaryo viloyatining Qiziriq va Muzrabot tumanlarida (paxta-toʻqimachilik ishlab chiqarish tashkilotlari faoliyat yuritayotgan hududlardan tashqari) terimchilarni paxta yigʻim-terimiga qoʻshimcha ravishda jalb etish maqsadida qoʻlda terilgan bir kilogramm paxta xomashyosi uchun terimchiga qoʻshimcha 150 soʻm ustama hamda oziq-ovqat mahsulotlari uchun 150 soʻm, jami 300 soʻm miqdorida, Qoraqalpogʻiston Respublikasi, Buxoro, Qashqadaryo, Samarqand va Xorazm viloyatlarida (mazkur qaror ilovasida nazarda tutilgan tumanlardan tashqari) qoʻlda terilgan bir kilogramm paxta xomashyosi uchun terimchiga qoʻshimcha 100 soʻm naqd pulda kunlik ustama toʻlash Oʻzbekiston Respublikasi Moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasi (keyingi oʻrinlarda Jamgʻarma deb ataladi) hisobidan amalga oshirilishi, shuningdek, qoʻshimcha toʻlangan toʻlovlar qishloq xoʻjaligi korxonalari bilan yakuniy hisob-kitoblarda hisobga olinmasligi;”. 2. Mazkur qarorning ijrosini nazorat qilish Oʻzbekiston Respublikasi Bosh vazir oʻrinbosari — moliya vaziri J.A. Qoʻchqorov, Bosh vazir oʻrinbosarlari Z.T. Mirzayev, A.A. Abduhakimov, N.S. Otajonov, Oʻzbekiston fermer, dehqon xoʻjaliklari va tomorqa yer egalari kengashi raisi vazifasini bajaruvchi A.A. Xaitov, Qoraqalpogʻiston Respublikasi Vazirlar Kengashi Raisi va viloyatlar hokimlari zimmasiga yuklansin.
Fransiya Respublikasi fuqarolari uchun Oʻzbekiston Respublikasiga kirishda vizasiz rejimni belgilash toʻgʻrisida
(decree, 2018-10-04)

Oʻzbekiston Respublikasi hamda Fransiya Respublikasi oʻrtasida madaniy, ilmiy, taʼlim almashinuvini, investitsiyaviy iqlimni yaxshilash, mamlakatimizning turistik salohiyatini rivojlantirishga ijobiy taʼsir koʻrsatadigan xalqaro munosabatlarni rivojlantirish uchun yanada qulay shart-sharoitlarni yaratish maqsadida: 1. 2018-yil 5-oktabrdan boshlab Fransiya Respublikasi fuqarolari uchun Oʻzbekiston Respublikasi hududiga kirgan kundan eʼtiboran 30 kunlik muddatga vizasiz rejim belgilansin. 2. Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida” 2016-yil 2-dekabrdagi PF-4861-son Farmonining 5-bandi uchinchi xatboshidan “Fransiya” soʻzi chiqarib tashlansin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi Bosh vazirining oʻrinbosari A.A. Abduxakimov zimmasiga yuklansin.
Rostov-Don shahrida (Rossiya Federatsiyasi) Oʻzbekiston Respublikasining Bosh konsulxonasini ochish toʻgʻrisida
(resolution, 2024-08-30)

Oʻzbekiston Respublikasi fuqarolari hamda yuridik shaxslarining huquq va manfaatlarini samarali himoya qilishni taʼminlash, ularga sifatli konsullik-huquqiy yordam koʻrsatish, shuningdek, mehnat faoliyatini muvofiqlashtirish va monitoring qilish hamda mehnat migrantlari boʻlib turgan davlatda ularning huquq va qonuniy manfaatlarini amalga oshirishlarida koʻmaklashish maqsadida: 1. Rostov-Don shahrida Oʻzbekiston Respublikasining Bosh konsulxonasi ochilsin. 3. Oʻzbekiston Respublikasi Moliya vazirligi: Rostov-Don shahrida Oʻzbekiston Respublikasining konsullik muassasasi ochilayotganligini hisobga olib, 2018-yildan boshlab xorijiy muassasani moliyalashtirishni amalga oshirsin; Oʻzbekiston Respublikasining Rostov-Don shahridagi Bosh konsulxonasiga uchta avtomobil taʼminoti uchun limit ajratsin. 4. Oʻzbekiston Respublikasi Tashqi ishlar vazirligi: masʼul vazirlik va idoralar bilan birgalikda shtat jadvaliga muvofiq, Oʻzbekiston Respublikasining Rostov-Don shahridagi Bosh konsulxonasini mutasaddilik qiladigan yoʻnalishlar boʻyicha konsullik-huquqiy yordam koʻrsatish va mehnat migrantlari masalalari boʻyicha mutaxassislar bilan toʻldirsin; Rossiya Federatsiyasi Tashqi ishlar vazirligi va Rostov-Don shahri maʼmuriyati bilan birgalikda xalqaro huquqning umumeʼtirof etilgan normalariga muvofiq, Bosh konsulxonani joylashtirish va jihozlash masalasini, shuningdek, uning faoliyatini tashkillashtirish bilan bogʻliq boshqa masalalarni hal etsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi tashqi ishlar vaziri A.X. Komilov zimmasiga yuklansin.
“Tijorat banklari, shu jumladan boshqa investorlar ishtirokida bankrot korxonalar negizida tashkil etilgan korxonalarning asosiy vositalari va nomoddiy aktivlari boʻyicha amortizatsiya ajratmalarini oʻrnatilgan meʼyordan kamroq hisoblash tartibi toʻgʻrisidagi Vaqtinchalik nizomni tasdiqlash haqida”gi qaror, shuningdek unga oʻzgartirishni oʻz kuchini yoʻqotgan deb topish toʻgʻrisida
(resolution, 2018-10-04)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuniga muvofiq Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi va Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi va Markaziy banki Boshqaruvining 2010-yil 31-maydagi 47, 97, 2010-21, 20/1-son “Tijorat banklari, shu jumladan boshqa investorlar ishtirokida bankrot korxonalar negizida tashkil etilgan korxonalarning asosiy vositalari va nomoddiy aktivlari boʻyicha amortizatsiya ajratmalarini oʻrnatilgan meʼyordan kamroq hisoblash tartibi toʻgʻrisidagi vaqtinchalik nizomni tasdiqlash haqida”gi qarori (roʻyxat raqami 2114, 2010-yil 23-iyun) (Oʻzbekiston Respublikasi qonun hujjatlari toʻplami, 2010-y., 24-25-son, 208-modda); Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi va Markaziy banki Boshqaruvining 2017-yil 5-iyundagi 75, 135, 2017-27, 11/3-son “Tijorat banklari, shu jumladan, boshqa investorlar ishtirokida bankrot korxonalar negizida tashkil etilgan korxonalarning asosiy vositalari va nomoddiy aktivlari boʻyicha amortizatsiya ajratmalarini oʻrnatilgan meʼyordan kamroq hisoblash tartibi toʻgʻrisidagi vaqtinchalik nizomning 2-bandiga oʻzgartirish kiritish haqida”gi qarori (roʻyxat raqami 2114-1, 2017-yil 16-iyun) (Oʻzbekiston Respublikasi qonun hujjatlari toʻplami, 2017-y., 24-son, 511-modda). 2. Mazkur qaror rasmiy eʼlon qilingan kundan eʼtiboran kuchga kiradi.